Sîyasetmedaro kurd Mustafa Çelîko ke Pali yê Xerpêtî ra yo Bremen de aşma çele de amebi tepiştene. Dawaya Çelîkî ewro Hamburg de ameye destpêkerdene.
Babîyê Çelîkî Sadîn Çelîk, Hemserekê FED-DEMî Saît Bîlgn, Vervatoxa Meclîsê Cinîyan ê Hamburgî Leyla Kaya, Parlamentera Parîtîya Çepe ya Hamburgî Cansu Ozdemîr zî tede kurdîstanij û alamanan ra grûbeke tewrê roniştişî bîye.
Dozgerîye îdîa kerd Çelîk endamê PKKyî  yo û waşt ke wa bêro cezakerdene. Bale ameye antene ke dozgerîye çalakîye demokratîkî sey sebebê sûcî hesibnayî.
Avûkatê Çelîkî Heinz.R Schmittî ard ziwan ke problemê giranî yê weşîye yê Çelîkî estî û gerek kontrolê doktorî de bi. Avûkatî vera dozgerîye îtîraz ked ke çalakîyê bitestûrî sey sûcî ramojnayî. Reyna binpaykerdişê heqan ê Tirkîya vist vîrî ke doszgerîye qet nêardî ziwan.
Roniştişê Mustafa Çelîkî siba do dewam bikero.
